VIEDEŇ. "Z údajov vyplýva, že program skupovania dlhopisov sa obmedzil takmer na nulu. Samozrejme má zmysel ponechať ho v platnosti ako bezpečnostné opatrenie, technicky ale (program) v súčasnosti nie je aktívny," povedal Nowotny, ktorý je zároveň guvernérom rakúskej centrálnej banky.
Predstaviteľ ECB ďalej vyjadril presvedčenie, že trhy zareagujú pozitívne na výsledky stresových testov bánk v eurozóne, ktoré majú byť známe v piatok. Pochybnosti o výsledkoch testov, ktoré posudzujú odolnosť bánk voči budúcim krízam, označil za "úplne nepodložené". Podľa Nowotného zotavenie ekonomiky neohrozuje ani nedávne zvýšenie sadzieb na medzibankovom trhu v eurozóne.